
NARVA LINNAVALITSUSE
LINNAVARA- JA MAJANDUSAMET

ÕIEND

linnavara tasuta võõrandamise kohta

(hoone Kose 6, Narva)





 

05.08.2005

Siseministeerium pöördus Narva Linnavalitsuse poole taotlusega Narvas Kose tn 6 asuva hoone (ehitisregistri nr 118000103) tasuta võõrandamiseks riigi omandisse.

Kose tn 6 hoone on kahekorruseline puust elumaja ehitusaastaga 1875. Hoones paikneb  8 korterit, mis kuuluvad käesoleval ajal Narva linnale.

Vastavalt Kultuurimälestiste riikliku registri andmetele on Kose 6 hoone kantud arhitektuurimälestisena (Kreenholmi meistrite vana elamu) nimetatud registrisse (reg nr 14026).

OÜ Joala Ehitus tegi 15.10.2001 Kose tn 6 elamu tehnilise seisundi ekspertiisi, mille kohaselt elamu tunnistati elamiskõlbmatuks. Praeguseks on kõik korteriomanikud ümber majutatud.

Narva linn kulutas Kose tn 6 elamu elanike ümbermajutamiseks 572 360,21 krooni, sh:

· 445 000 krooni – Narva linna poolt Kose 6 elamu korteriomanikele elamiseks antud korterite turuväärtus:

· Võidu 8-58, Narva 

  95 000 krooni

· 2. Koolipõik 4A-3, Narva
130 000 krooni

· Rahu 12-31, Narva

140 000 krooni

· Kreenholmi 26-11, Narva
  80 000 krooni

· 10 000 krooni – Linnavara- ja Majandusameti kulud juriidiliste teenuste osutamise lepingu järgi;

· 96 442,01 krooni – SA Narva Linnaelamu kulud Kose 6 elamu korteriomanike ümbermajutamiseks;

· 20 918,20 krooni –AS-le Narva Elamuvaldus võlgade kustutamisega seotud kulud;

Kokku: 572 360,21 krooni + 16 000 krooni Linnavara- ja Majandusameti kulud Kose 6 hoone aknaavade sulgemiseks.

Küsimust arutati Narva Linnavalitsuse linnavarakomisjoni 03.08.2005 istungil (protokoll nr 11), kus otsustati:

Vastavalt Kohaliku omavalitsuse korralduse seaduse § 6 lõike 3 punktile 2, Asjaõigusseaduse rakendamise seaduse § 13 lõikele 1, Narva Linnavolikogu 09.06.2005.a määrusega nr 18/56 kinnitatud “Linnavara võõrandamise korra” punktidele 4.3, 16.1.1, 16.2, Kultuuriministri 13.11.1997 määrusele nr 73, 

1. Võõrandada tasuta riigi omandisse Narva Linnavalitsuse Linnavara- ja Majandusameti (registrikood 75029837) bilansis olev vara – kahekorruseline hoone asukohaga Kose tn 6, Narva, üldpinnaga 304 m2, mis on arhitektuurimälestisena kantud Kultuurimälestiste riiklikku registrisse reg nr 14026, ehitisregistrikood 118000103, katastriüksuse pindala 702 m2, katastritunnus 51105:004:0049.

2. Linnavara- ja Majandusametil esitada antud küsimus Narva Linnavalitsuse istungile protokollilise otsuse vastuvõtmiseks.

